Τρεις μέρες γεμάτες βινύλια, πικάπ, ζωντανή μουσική, εκθέσεις μουσικών οργάνων, χορό και happenings σας περιμένουν στο Vinyl Is Back. Το Vinyl Is Back είναι το αυθεντικό Vinyl Bazaar Show, που συνεχίζει τη δυναμική πορεία του στα πρότυπα των μεγάλων διεθνών παρόμοιων εκδηλώσεων βάζοντας την δική του σφραγίδα στον πιο ταιριαστό χώρο, στο «Ελληνικό Μουσείο Αυτοκινήτου» (Hellenic Motor Museum) το τριήμερο: Παρασκευή 23, Σάββατο 24 και Κυριακή 25 Σεπτεμβρίου 2016, με θέα την Αθήνα από τον 4ο όροφο! Με ελεύθερη είσοδο και πάλι.

Τα βινύλια παίρνουν τη θέση τους δίπλα στα κλασσικά μοντέλα αυτοκινήτου και υπόσχονται μια ανεπανάληπτη γιορτή για όλους τους vinyl maniacs, τη vinyl new generation, αλλά και όσους έβαλαν σε λειτουργία και πάλι τα παλιά τους πικάπ.

Η ιστορία του Vinyl Is Back, του αυθεντικού vinyl bazaar show, ξεκίνησε στη «Τεχνόπολη» του Δήμου Αθηναίων στο Γκάζι, τον Μάρτιο του 2013. Μετά από 5 πολύ πετυχημένες εκδηλώσεις εκεί, στη συνέχεια άφησε το στίγμα του στο φιλόξενο χώρο του «Cine Κεραμεικός» και συνεχίζει την πορεία του στο «Ελληνικό Μουσείο Αυτοκινήτου» όπου για δεύτερη φορά τα βινύλια θα γίνουν ένα με την vintage διάσταση των «τεσσάρων τροχών». Το Vinyl is Back μπορεί να αισθάνεται ικανοποιημένο και περήφανο γιατί – με μια σειρά από στρατηγικές αποφάσεις και επιλογές- έχει ανταποκριθεί στους στόχους του, δημιουργώντας την κορυφαία εκδήλωση για το βινύλιο πανελλαδικά, συγκεντρώνοντας συστηματικά όλους τους λάτρεις του, αλλά και δημιουργώντας νέο κοινό.

Το Vinyl Is Back κρατά ζωντανό το βινύλιο και το σερβίρει ζεστό στο πικ-απ μας. Ένα πραγματικό show με μεγάλο πρωταγωνιστή το βινύλιο που αντέχει στο χρόνο, αναπτύσσεται παράλληλα με τη διαχρονικότητα του βινυλίου.

Parallel Events:

Πλειστηριασμοί

Πάρτε τον κατάλογο στα χέρια σας στην είσοδο του Vinyl Is Back και περιμένετε την μεγάλη στιγμή! Πλειστηριασμοί σπάνιων δίσκων στα πρότυπα μεγάλων vinyl bazaar στο εξωτερικό θα λάβουν χώρα για πρώτη φορά στο Vinyl Is Back! Τους πιο σπάνιους δίσκους των εκθετών θα τους διεκδικήσουν οι vinyl maniacs σε ειδικά διαμορφωμένο χώρο!

Την Κυριακή 25/9 στις 6 μ.μ.

Inner Ear Fest

Η ανεξάρτητη δισκογραφική εταιρία που ανανέωσε τον μουσικό χάρτη της Ελλάδας παρουσιάζει τις νέες τάσεις στην μουσική και όλη την μουσική γκάμα της μέσα από D.J. Set και live εμφανίσεις αντιπροσωπευτικών της συγκροτημάτων που κυκλοφορούν τις δουλειές τους σε βινύλιο. Για μία ώρα o Moa Bones και η Daphne θα υπογράφουν τα βινύλια τους στον πάγκο της Inner Ear.

Θα εμφανιστούν live την Κυριακή 25/9 : Moa Bones 1 μ.μ. και Daphne and The Fuzz 2 μ.μ.

Live Blues

Οι Drifting Around ξανά μαζί μετά από 15 χρόνια ειδικά για το Vinyl Is Back σε ένα μοναδικό live blues happening ! Η πιο περιζήτητη μπάντα των 90ς παίζει τα blues αποδεικνύοντας ότι είναι εφτάψυχα!

Το Σάββατο 24/9 στις 6 μ.μ.

Bass Exhibition

H Bass Mafia παρουσιάζει: Μοναδική και πρωτότυπη έκθεση μπάσων από την κορυφαία συλλογή στον κόσμο του καταξιωμένου Έλληνα session μουσικού Γιάννη Γρηγορίου σε ειδικά διαμορφωμένο χώρο και live happening με την μπάντα του!

Το Σάββατο 24/9 στις 4 μ.μ.

Live εμφάνιση «Υπόγεια Ρεύματα»

Τα Υπόγεια Ρεύματα σε ένα full electric set από όλη την 20χρονη πορεία τους. Ακουστικά μέρη που αναδεικνύουν το έμφυτο λυρισμό τους μπαίνουν ανάμεσα από τις καταιγιστικές ηλεκτρικές τους διαδρομές και τις διασκευές-έκπληξη. Τρεις έμπειροι μουσικοί, μία θρυλική φωνή, μια παρέα που πορεύεται 20 χρόνια και δρα εδώ και τώρα!

Την Κυριακή 25/9 στις 5 μ.μ.

D.J.’s Sets

Οι καλύτεροι d.j. s θα δώσουν το δικό τους χρώμα στη διάρκεια του 3ημέρου επιλέγοντας τις καλύτερες μουσικές της δισκοθήκης τους παίζοντας φυσικά μόνο βινύλια! Στα decks θα είναι οι :

DJL Up The Irons Παρασκευή 23/9, ώρες 5 μ.μ. – 7 μ.μ.

Johnny Vavouras Παρασκευή 23/9, ώρες 7 μ.μ. – 9 μ.μ.

Γιάννης Αγγελάτος Σάββατο 24/9, ώρες 11 πμ. – 1 μ.μ.

Πέτρος Αδάμ Σάββατο 24/9, ώρες 1 μ.μ. – 3 μ.μ.

Μιχάλης Λημνιός Σάββατο 24/9, ώρες 4 μ.μ. – 6 μ.μ.

Petros Bratakos (disco Barbarella) Σάββατο 24/9, ώρες 7 μ.μ. – 9 μ.μ.

Ξενοφών Ραράκος (Μελωδία d.j. set) Κυριακή 25/9, ώρες 3 μ.μ. – 5 μ.μ.

Γιάννης Παναγόπουλος Κυριακή 25/9, ώρες 7.30 μ.μ. – 9 μ.μ.

Athens Lindy Hop

Η δημοφιλής ομάδα χορού που έκανε μόδα το swing ξεσηκώνει το Vinyl Is Back χορεύοντας swing, blues και rock’n’roll δίνοντας τον αυθεντικό τόνο της στο τριήμερο σε ένα μοναδικό πάρτι που θα στήσει στο stage του Μουσείου Αυτοκινήτου !

Την Κυριακή 25/9 στις 7 μ.μ.

Mystery Bag ?

Μπείτε στο κυνήγι σπάνιων βινυλίων ! Εκατό μαύρες σακούλες, σφραγισμένες, που θα περιέχουν τουλάχιστον 5 βινύλια η καθεμιά, σε άριστη κατάσταση, αποτελούν τον κορμό του μυστηριώδους και αγαπητού σας πια, παιχνιδιού βινυλίων που θα εμφανιστεί και πάλι εδώ !

Frank Zappa Fun Club

Το Ελληνικό Fun Club του Frank Zappa θα τιμήσει τους Δημήτρη Πολύτιμο, Δημήτρη Πουλικάκο και Γιώργο Μακρή για την προσφορά τους στην διάδοση του έργου του Frank Zappa.

Το Σάββατο 24/9 στις 6 μ.μ.

Ποιοι συμμετέχουν στο «Vinyl Is Back»

Καταστήματα πώλησης δίσκων

Ιδιώτες/ Συλλέκτες δίσκων

Δισκογραφικές εταιρείες που παράγουν δουλειές καλλιτεχνών και σε δίσκους βινυλίου

Μηχανήματα αναπαραγωγής δίσκων (πικάπ, ενισχυτές κοκ)

Αξεσουάρ για βινύλια

Είδη αποθήκευσης δίσκων βινυλίου

Αξεσουάρ και ανταλλακτικά για πικάπ

Έπιπλα/Βάσεις για ηχοσυστήματα

Μουσικές Αφίσες,

Μουσικά T-shirts & Μπλούζες

Μουσικά Βιβλία

Handmade Express Bazaar

Πωλητές Μουσικών Οργάνων (εταιρείες/ ιδιώτες)

Πληροφορίες για το Ελληνικό Μουσείο Αυτοκινήτου

Το Ελληνικό Μουσείο Αυτοκινήτου, ίδρυμα μη κερδοσκοπικού χαρακτήρα, ιδρύθηκε από την Οικογένεια Χαραγκιώνη το 1977 με σκοπό τη διάδοση της αυτοκίνησης στην Ελλάδα. Η συλλογή, που ξεπερνάει σήμερα τα 300 αυτοκίνητα τα οποία χρονολογούνται από το 300 π.Χ. μέχρι και τα μέσα της δεκαετίας το ’90, είναι εναλλασσόμενη και περιλαμβάνει μοντέλα οίκων παγκόσμιας σήμερα αναγνώρισης αλλά και οίκων που δεν δραστηριοποιούνται πλέον.

Vinyl Is Back

Πληροφορίες:

Χώρος : Ελληνικό Μουσείο Αυτοκινήτου : Γ΄ Σεπτεμβρίου 74-78 & Ιουλιανού 33-35 (4ος όροφος), Πλησίον σταθμού ΗΣΑΠ – Στάση «Βικτώρια» & Μετρό «Ομόνοια»

Είσοδος : Ελεύθερη

Ώρες λειτουργίας :

Παρασκευή 23 Σεπτεμβρίου : 5 μ.μ. – 9 μ.μ.

Σάββατο 24 Σεπτεμβρίου : 11 π.μ. – 9 μ.μ.

Κυριακή 25 Σεπτεμβρίου : 11 π.μ. – 9 μ.μ.

Πάρκινγκ : διαθέσιμο (3 ευρώ ημερησίως)